Heptastadium

Heptastadium (Graece ) fuit moles saeculo fere tertio a.C.n. constructa, septem stadiis longa, quae ab urbe Alexandria Aegypti in insulam Pharum tendebat, ubi stetit Pharus turris iussu regum Ptolemaei I et II erecta. Ita Portus Magnus ab Eunosti et Ciboto portibus divisus est.

Historia fabulosa originis Heptastadii Ammianus Marcellinus praebet:
Haec eadem reginaCleopatra Heptastadium sicut vix credenda celeritate ita magnitudine mira construxit ob causam notam et necessariam. Insula Pharos, ubi Protea cum phocarum gregibus diversatum Homerus fabulatur inflatiusOdyssea 4.400 ff. (narratio Menelai), a civitatis litore mille passibus disparata Rhodiorum erat obnoxia vectigali. Quod cum in die quodam nimium quantum petituri venissent, femina callida semper in fraudes, sollemnium specie feriarum isdem publicanis secum ad suburbana perductis, opus iusserat inrequietis laboribus consummari, et septem diebus totidem stadia molibus iactis in mare, solo propinquanti terrae sunt vindicata. Quo cum vehiculo ingressa errare ait Rhodios insularum non continentis portorium flagitantes.Ammianus Marcellinus, Res gestae 22.16.10-11.

Canales duobus molibus subducti sunt (pontibus superpositis) ut communicatio inter duos portus faceretur. Quos canales Caesar in bello Alexandrino obstruendos iussit.De bello Alexandrino 19.

Alexandria antiqua

 Notae 

Categoria:Confecta saeculo 3 a.C.n.
Categoria:Alexandria antiqua
Categoria:Aedificia Aegyptia Graecoromana
Categoria:Moles